**OPINII ȘI IMPRESII ALE ELEVILOR PARTICIPANȚI LA PRIMA MOBILITATE (DORTYOL-TURCIA) DIN CADRUL PROIECTULUI ERASMUS „SAVE ENVIRONMENT WITH 3R’S”**

,,Vreau să mulțumesc programului Erasmus+ pentru oportunitatea de a participa la acest proiect european care mi-a oferit o experiență deosebită. Am avut ocazia de a învăța multe lucruri noi și de a-mi îmbogăți cunoștințele lingvistice și culturale. După toată această experiență consider că sunt mai conștient de ceea ce fac, de faptul că și acțiunile mele sunt importante pentru protejarea mediului.”

 **Vlad,** **clasa a X-a filologie ,**

**Seminarul Teologic Ortodox ,,Sf. Ioan Gură de Aur ”Huși**

 ,,A fost cea mai frumoasă experiență din viața mea, o șansă unică și de neuitat. Mi-au plăcut activitățile la care am participat și faptul că am lucrat în echipe mixte, așa am putut să-mi îmbunătățesc limba engleză, atingându-mi astfel obiectivele culturale. De asemenea, am avut ocazia de a locui într-o familie turcă. Pentru mine a fost o experință unică pe care nu o voi uita niciodată! Recomand colegilor mei să se implice în astfel de proiecte!”

 **Rareș,** **clasa a X-a filologie ,**

**Seminarul Teologic Ortodox ,,Sf. Ioan Gură de Aur ”Huși**

,,Am participat pentru prima dată într-un astfel de proiect și sunt foarte recunoscător pentru această oportunitate care mi-a oferit posibilitatea de a cunoaște o altă civilizație, de a interacționa cu tineri din alte țări, de a conștientiza mai bine cât de important este să protejezi mediul. Mulțumesc programului Erasmus+ și echipei coordonatoare pentru această experiență uimitoare!”

**Ioan Anton,** **clasa a X-a filologie ,**

**Seminarul Teologic Ortodox ,,Sf. Ioan Gură de Aur ”Huși**

,,Am avut deosebita bucurie de a mă număra printre cei patru elevi care au reprezentat liceul nostru, în Turcia. Experiența a fost una deosebit de interesantă deoarece mi-a oferit posibilitatea de a interacționa în mod direct cu oameni aparținând unei culturi total diferite de cea a țării mele, despre care auzisem că sunt tradiționaliști și reticenți la civilizația occidentală. Colaborarea alături de elevii din Turcia și cei din Letonia, în cadrul acestui proiect, mi-a dovedit că nu există bariere culturale atunci când vine vorba despre o problematică majoră așa cum este cea a poluării.

Activitățile din cadrul proiectului nostru au urmărit atât conștientizarea și sensibilizarea opiniei publice cu privire la reducerea poluării, cât și educarea populației din perspectiva economiei circulare. Economia circulară presupune mai mult decât gestionarea deșeurilor, ea aduce în prim plan ideea închiderii buclelor de consum de resurse ori de câte ori este fezabil din punct de vedere tehnic. ”

**Irina Maria, clasa a IX-a filologie ,**

**Seminarul Teologic Ortodox ,,Sf. Ioan Gură de Aur ”Huși**